ประกาศกระทรวงเกษตรและสหกรณ์ประกาศกระทรวงเกษตรและสหกรณ์เรื่องกำหนดลักษณะและเงื่อนไขของอาหารสัตว์ที่ห้ามนำเข้าซึ่งมีความเสี่ยงต่อโรควัวบ้าพ.ศ. ๒๕๖๐ อาศัยอำนาจตามความในมาตรา๕ และมาตรา ๖ (๓) แห่งพระราชบัญญัติควบคุมคุณภาพอาหารสัตว์ พ.ศ. ๒๕๕๘รัฐมนตรีว่าการกระทรวงเกษตรและสหกรณ์โดยคำแนะนำของคณะกรรมการควบคุมคุณภาพอาหารสัตว์ออกประกาศไว้ดังต่อไปนี้ข้อ๑ ประกาศนี้เรียกว่า ประกาศกระทรวงเกษตรและสหกรณ์เรื่องกำหนดลักษณะและเงื่อนไขของอาหารสัตว์ที่ห้ามนำเข้าซึ่งมีความเสี่ยงต่อโรควัวบ้าพ.ศ. ๒๕๖๐ข้อ๒[๑] ประกาศนี้ให้ใช้บังคับถัดจากวันประกาศในราชกิจจานุเบกษาเป็นต้นไปข้อ๓ ในประกาศนี้ประเทศที่มีความเสี่ยงจากโรควัวบ้า หมายความว่าประเทศหรือพื้นที่ที่มีสถานะความเสี่ยงจากโรควัวบ้าตามประกาศขององค์การโรคระบาดสัตว์ระหว่างประเทศ (World Organisation for Animal Health : OIE) ได้แก่ กลุ่มประเทศที่๑ กลุ่มประเทศที่ ๒ และกลุ่มประเทศที่ ๓กลุ่มประเทศที่ ๑ หมายความว่ากลุ่มประเทศที่มีความเสี่ยงต่อโรควัวบ้าน้อยมาก (Negligible Risk)กลุ่มประเทศที่ ๒ หมายความว่ากลุ่มประเทศที่ควบคุมโรควัวบ้าได้ (Controlled BSE Risk)กลุ่มประเทศที่ ๓ หมายความว่ากลุ่มประเทศที่ไม่ทราบความเสี่ยงต่อโรควัวบ้า (Undetermined BSE Risk)ข้อ ๔ ห้ามนำเข้าเนื้อและกระดูกป่น(meat and bone meal หรือ MBM) เนื้อป่น (meat meal) เนื้อป่นสกัดไขมัน (degreasing meat meal) กระดูกป่น (bone meal) หรือกากไขมัน (greaves) ที่ได้จากโค มาเป็นส่วนผสมของอาหารสัตว์ดังนี้(๑)จากกลุ่มประเทศที่ ๑ที่พบว่าผลิตภัณฑ์ดังกล่าวมาจากโคที่คลอดออกมาก่อนที่มีการกำหนดมาตรการห้ามนำเนื้อและกระดูกป่นเนื้อป่น เนื้อป่นสกัดไขมัน กระดูกป่น หรือกากไขมันที่ได้จากโค มาเลี้ยงโค ทั้งนี้ ต้องเป็นประกาศมาตรการครั้งล่าสุดของประเทศต้นทางนั้นๆ(๒)เนื้อและกระดูกป่น เนื้อป่น เนื้อป่นสกัดไขมัน กระดูกป่น หรือกากไขมันที่ได้จากโคหรือผลิตภัณฑ์อื่น ๆ ที่มีส่วนผสมของเนื้อและกระดูกป่น เนื้อป่นเนื้อป่นสกัดไขมัน กระดูกป่น หรือกากไขมัน ที่ได้จากกลุ่มประเทศที่ ๒และกลุ่มประเทศที่ ๓ข้อ๕ ห้ามนำเข้าไขมันสกัด (Tallow)ที่มีสิ่งปนเปื้อนที่ไม่ละลาย (Insoluble impurities) เกินกว่าร้อยละ ๐.๑๕ โดยน้ำหนัก เว้นแต่(๑)นำเข้าจากกลุ่มประเทศที่ ๑(๒)นำเข้าจากกลุ่มประเทศที่ ๒ที่ได้จากโคที่มีการตรวจโรคก่อนฆ่าและมีการตรวจซากเครื่องใน ภายหลังการฆ่า (ante - and post-mortem inspections) โดยต้องไม่พบว่าเป็นโรควัวบ้าหรือสงสัยว่าเป็นโรควัวบ้าและไม่ผลิตจากต่อมทอนซิล ลำไส้เล็กส่วนปลายที่ได้จากโคทุกช่วงอายุ และสมองลูกตา ไขสันหลัง กะโหลก หรือกระดูกสันหลัง ที่ได้จากโคที่มีอายุมากกว่า ๓๐ เดือนข้อ๖ ห้ามนำเข้าอนุพันธ์ของไขมันสกัด (Tallow derivatives) ที่มีสิ่งปนเปื้อนที่ไม่ละลายเกินกว่าร้อยละ ๐.๑๕ โดยน้ำหนัก เว้นแต่(๑)นำเข้าจากกลุ่มประเทศที่ ๑(๒)นำเข้าจากกลุ่มประเทศที่ ๒ ภายใต้เงื่อนไข ดังต่อไปนี้(ก)ได้จากโคที่มีการตรวจโรคก่อนฆ่าและมีการตรวจซาก เครื่องในภายหลังการฆ่าโดยต้องไม่พบว่าเป็นโรควัวบ้าหรือสงสัยว่าเป็นโรควัวบ้าและไม่ผลิตจากต่อมทอนซิล ลำไส้เล็กส่วนปลายที่ได้จากโคทุกช่วงอายุ และสมอง ลูกตาไขสันหลัง กะโหลก หรือกระดูกสันหลัง ที่ได้จากโคที่มีอายุมากกว่า ๓๐ เดือน หรือ(ข)ผลิตโดยกระบวนการไฮโดรไลซิส (hydrolysis) ซาปอนนิฟิเคชัน (saponification) หรือทรานส์เอสเทอริฟิเคชัน (transesterification)ที่ใช้อุณหภูมิและความดันสูง(๓) นำเข้าจากกลุ่มประเทศที่ ๓ที่ผลิตโดยกระบวนการไฮโดรไลซิส ซาปอนนิฟิเคชัน หรือทรานส์เอสเทอริฟิเคชันที่ใช้อุณหภูมิและความดันสูงข้อ๗ ห้ามนำเข้าเจลาตินและคอลลาเจนที่ได้จากกระดูกเว้นแต่(๑)นำเข้าจากกลุ่มประเทศที่ ๑(๒)นำเข้าจากกลุ่มประเทศที่ ๒ และกลุ่มประเทศที่ ๓ ภายใต้เงื่อนไข ดังต่อไปนี้(ก)ได้จากโคที่มีการตรวจโรคก่อนฆ่าและมีการตรวจซาก เครื่องในภายหลังการฆ่าโดยต้องไม่พบว่าเป็นโรควัวบ้าหรือสงสัยว่าเป็นโรควัวบ้า(ข)ไม่มีส่วนของกระดูกสันหลัง (vertebrae columns)ที่ได้จากโคที่มีอายุมากกว่า ๓๐ เดือน และไม่มีส่วนของกะโหลกโค (skulls) ทุกช่วงอายุ(ค)กระดูกต้องผ่านกระบวนการทุกขั้นตอน ดังต่อไปนี้๑.การสกัดไขมัน (degreasing)๒.การสลายแร่ธาตุในสภาวะกรด (acid demineralisation)๓.การทำให้เป็นกรดหรือด่าง (acid or alkaline treatment)๔.การกรอง (filtration)๕.การฆ่าเชื้อโดยวิธีสเตอร์รีไลเซชั่น (Sterilisation)โดยจะต้องผ่านความร้อนที่อุณหภูมิไม่ต่ำกว่า ๑๓๘ องศาเซลเซียส ไม่น้อยกว่า ๔ วินาทีข้อ๘ ห้ามนำเข้าไดแคลเซียมฟอสเฟตที่มีโปรตีนหรือไขมันเว้นแต่(๑)นำเข้าจากกลุ่มประเทศที่ ๑(๒)นำเข้าจากกลุ่มประเทศที่ ๒ และกลุ่มประเทศที่ ๓เป็นผลิตผลพลอยได้จากการผลิตเจลาตินที่ได้จากกระดูก (Bone gelatin) ภายใต้เงื่อนไข ดังต่อไปนี้(ก)ได้จากโคที่มีการตรวจโรคก่อนฆ่าและมีการตรวจซาก เครื่องในภายหลังการฆ่าโดยต้องไม่พบว่าเป็นโรควัวบ้าหรือสงสัยว่าเป็นโรควัวบ้า(ข)ไม่มีส่วนของกระดูกสันหลัง ที่ได้จากโคที่มีอายุมากกว่า ๓๐ เดือนและไม่มีส่วนของกะโหลกโคทุกช่วงอายุ(ค)กระดูกต้องผ่านกระบวนการทุกขั้นตอน ดังต่อไปนี้๑.การสกัดไขมัน๒.การสลายแร่ธาตุในสภาวะกรด๓.การทำให้เป็นกรดหรือด่าง๔.การกรอง๕.การฆ่าเชื้อโรคโดยวิธีสเตอร์ริไลเซชั่นโดยจะต้องผ่านความร้อนที่อุณหภูมิไม่ต่ำกว่า ๑๓๘ องศาเซลเซียส ไม่น้อยกว่า ๔วินาทีข้อ๙ ห้ามนำเข้าเลือดโคป่นและผลพลอยได้จากเลือดโค(blood meal and blood by - products) ที่ได้จากการฆ่าโคโดยการทำให้สลบ (stunning process) ด้วยวิธีการอัดอากาศหรือแก๊สเข้าไปในสมอง (injecting compressed air or gas into the cranial cavity)หรือการเจาะสมอง (pithing process)หรือวิธีอื่นที่ทำให้สมองหรือไขสันหลังฉีกขาดและกระจายข้อ๑๐ การนำเข้าอาหารสัตว์ที่มาจากโคหรือมีส่วนผสมที่มาจากโคหรือผลิตภัณฑ์ที่มาจากโคต้องปฏิบัติตามหลักเกณฑ์และเงื่อนไขที่อธิบดีประกาศกำหนดประกาศ ณ วันที่ ๒๘เมษายน พ.ศ. ๒๕๖๐พลเอก ฉัตรชัย สาริกัลยะรัฐมนตรีว่าการกระทรวงเกษตรและสหกรณ์พรวิภา/ภวรรณตรี/จัดทำ๑๒ มิถุนายน๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๕๕ ง/หน้า ๓๖/๙ มิถุนายน ๒๕๖๐